Ha основу члана 27к став 7. Закона о буџетском систему („Службени гласник PC”, бр. 54/09, 73/10, 101/10, 101/11, 93/12, 62/13, 63/13 − исправка, 108/13, 142/14, 68/15 − др. закон, 103/15, 99/16, 113/17, 95/18, 72/19, 149/20, 18/21, 138/22, 118/21 − др. закон и 92/23) и члана 17. став 1. и члана 42. став 1. Закона о Влади („Службени гласник PC”, бр. 55/05, 71/05 − исправка, 101/07, 65/08, 16/11, 68/12 − УС, 72/12, 7/14 − УС, 44/14 и 30/18 − др. закон),

Влада доноси

У Р Е Д Б У

О ИЗМЕНИ И ДОПУНИ УРЕДБЕ О ПОСТУПКУ ЗА ПРИБАВЉАЊЕ САГЛАСНОСТИ ЗА НОВО ЗАПОШЉАВАЊЕ И ДОДАТНО РАДНО АНГАЖОВАЊЕ

КОД КОРИСНИКА ЈАВНИХ СРЕДСТАВА

Члан 1.

У Уредби о поступку за прибављање сагласности за ново запошљавање и додатно радно ангажовање код корисника јавних средстава („Службени гласник PC”, број 159/20), у члану 6. став 3. после речи: „евидентираних на дан 31. децембар 2020. године.” додају се речи: „У периоду од 1. јануара 2024. године до 31. децембра 2026. године Комисија приликом одлучивања о молбама треба да води рачуна о томе да укупан проценат повећања запослених на неодређено време код свих корисника јавних средстава не прелази 2% од укупног броја запослених на неодређено време код корисника јавних средстава евидентираних на дан 31. децембар 2023. године.”

Став 4. брише се.

Члан 2.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-12545/2023-1

У Београду, 25.  децембра 2023. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић, с.р. |